Το **Skip** είναι μάρκα απορρυπαντικού για ρούχα που παράγεται και διανέμεται από την πολυεθνική εταιρεία Unilever.

Το Skip είναι εδώ και αρκετά χρόνια ένα από τα ισχυρότερα brands της ελληνικής αγοράς και βρίσκεται επί σειρά ετών στις πρώτες θέσεις στις προτιμήσεις των καταναλωτών σε ότι αφορά τη φροντίδα ρούχων, ενώ το slogan *29 κατασκευαστές πλυντηρίων συνιστούν Skip* που ακούγεται μέχρι και σήμερα στις τηλεοπτικές διαφημίσεις των προϊόντων, είναι ένα από τα δημοφιλέστερα και μακροβιότερα slogan στην ιστορία της ελληνικής διαφήμισης.

Ιστορική αναδρομή
-----------------

### Τα πρώτα χρόνια

Το Skip πρωτοκυκλοφόρησε σε μορφή σκόνης απορρυπαντικού στη Γαλλία το 1959 από τη Lever Bros και η φόρμουλα του προϊόντος αναπτύχθηκε και σχεδιάστηκε σε συνεργασία με τους μεγαλύτερους κατασκευαστές πλυντηρίων ρούχων της Ευρώπης. Από το 1967 ξεκίνησε να εισάγεται και στην Ελλάδα και αποτέλεσε την πρώτη απορρυπαντική σκόνη χαμηλού αφρισμού στην ελληνική αγορά,ειδικά σχεδιασμένη για αυτόματα πλυντήρια. Το 1968 ξεκινάει συνεργασία με τους μεγαλύτερους κατασκευαστές πλυντηρίων οι οποίοι προτείνουν τη χρήση του Skip ως ιδανικό απορρυπαντικό για την ομαλή λειτουργεία των μοντέλων τους. Έτσι προέκυψε το περίφημο διαφημιστικό σύνθημα "29 κατασκευαστές πλυντηρίων συνιστούν Skip".Το 1969 η μάρκα εισάγει τον καινοτόμο θεσμό των «επιδείξεων», ο οποίος διατηρείται μέχρι και σήμερα. Η ομάδα εξειδικευμένων επιδεικτών του Skip επισκέπτονται τακτικά μεγάλες πόλεις της Ελλάδας, αλλά και κάθε νοικοκυριό ξεχωριστά, ενημερώνοντας και συμβουλεύοντας το κοινό σχετικά με την αποτελεσματικότερη λειτουργία του πλυντηρίου και τη σωστή χρήση του απορρυπαντικού.

### Δεκαετίες '70-'80

Τη δεκαετία του '70 το Skip εξελίσσεται και αποκτά βιολογική σύνθεση με ένζυμα που διασπούν τους λεκέδες οργανικής προέλευσης ενώ το 1978 η σύνθεση εμπλουτίζεται με τη χημική ένωση TAED (υπο την εμπορική ονομασία *TETRAED* *B*.) Το 1985 εισάγει το πρώτο υγρό απορρυπαντικό στην Ελλάδα.

### Δεκαετία '90

Στις αρχές της δεκαετίας του '90 κυκλοφορεί η σκόνη **Skip Color**, μια σκόνη ειδικά σχεδιασμένη για χρωματιστά ρούχα. Το 1996 εγκαινιάζεται η "Ανοιχτή γραμμή SKIP ", η οποία ήταν μία γραμμή επικοινωνίας όπου ομάδα συνεργατών απαντούσε σε απορίες καταναλωτών σχετικά με θέματα πλύσεων και απορρυπαντικών όπως η απομάκρυνση ενός δύσκολου λεκέ ή την επιλογή του σωστού προϊόντος για την πλύση κάποιου ιδιαίτερου τύπου ρούχων. Το 1997 λανσάρεται το **Skip Klinex System**,ένα απορρυπαντικό ενισχυμένο με επιπλέον λευκαντικές ουσίες και σύνθεση κατά του γαριάσματος, ιδανικό για την πλύση λευκών μαζί με τη σκόνη **Skip Klinex System Color που είναι** ειδικά σχεδιασμένη για χρωματιστά ρούχα. Το 1998 κυκλοφορεί το πρώτο απορρυπαντικό σε ταμπλέτες για ευκολότερη δοσολόγηση.

### 2000-2009

To 2002 κυκλοφορεί το **Skip Capsules** το πρώτο απορρυπαντικό σε υγρές κάψουλες. Το 2004 κυκλοφορεί νέα σειρά απορρυπαντικών με εκχύλισμα Aloe Vera. Το 2009 κυκλοφορεί το **Skip πανίσχυρο μικρό**.

### 2010-σήμερα

To 2010 ανοίγει το διαδικτυακό portal *vazoplintirio.gr* που περιέχει συμβουλές και tips σχετικά με το πλύσιμο και τη φροντίδα των ρούχων και του πλυντηρίου, online εγχειρίδια οδηγιών για πλυντήρια διαφόρων κατασκευαστών αλλά και την lekepedia, μία αλφαβητική "εγκυκλοπαίδεια" όπου μπορεί κανείς να βρεί τους πιο κοινούς λεκέδες ταξινομημένους αλφαβητικά και οδηγίες για την αφαίρεση τους. To 2014 το Skip ξεκινάει μία σειρά από ενέργειες περιβαλλοντικής ευαισθητοποίησης, μειώνοντας τον όγκο σε σκόνες και υγρά, τη χρήση νερού για την παραγωγή προϊόντων αλλά και τη χρήση πλαστικού και χαρτιού στις συσκευασίες, αποσκοπώντας στη μείωση του περιβαλλοντικού αποτυπώματος των προϊόντων. To 2016 κυκλοφορούν οι κάψουλες διπλής δράσης που συνδυάζουν υγρό και σκόνη σε μία μόνο κάψουλα. Το 2018 εγκαινιάζεται νέα σειρά προϊόντων για πλύση ρούχων ειδικής φροντίδας.To 2020 βγαίνει στην αγορά η νέα σειρά προϊόντων υψηλής αποτελεσματικότητας **Skip Ultimate** που αποτελείται από υγρές κάψουλες και υγρά απορρυπαντικά τριπλής δράσης, τα οποία βραβέυτηκαν και ως Προϊόντα της χρονιάς 2021.Στις αρχές του 2021 επαναλανσάρεται η σειρά προϊόντων για χρωματιστά, με το όνομα **Skip Ultimate Color**

Κοινωνικό Πλυντήριο Skip
------------------------

Τον Δεκέμβριο του 2016 εγκαινιάστηκε το Κοινωνικό Πλυντήριο Skip, μία φιλανθρωπική πρωτοβουλία από την Unilever, ανοίγοντας στην Αθήνα έναν χώρο με επαγγελματικά πλυντήρια και στεγνωτήρια σε ειδικά διαμορφωμένο χώρο του Δήμου Αθηναίων, όπου μπορούν οι άστεγοι να πλένουν δωρεάν τα ρούχα τους με προϊόντα Skip που παρέχονται εντελώς δωρεάν.Το 2017 το Κοινωνικό Πλυντήριο Skip εγκαινίασε μία κινητή μονάδα πλυντηρίων και στεγνωτηρίων που προσέφερε στήριξη σε άτομα που βρίσκονταν σε ανάγκη λόγω φυσικών καταστροφών όπως οι καταστροφικές πλημμύρες στη Μάνδρα Αττικής τον Νοέμβριο του 2017,οι πυρκαγιές στο Μάτι τον Ιούλιο του 2018, οι πλημμύρες στην Κινέτα Αττικής τον Νοέμβριο του 2019, οι πλημμύρες στην Έυβοια και την Καρδίτσα τον Αύγουστο και τον Οκτώβριο του 2020 αντίστοιχα και ο σεισμός στη Θεσσαλία τον Μάρτιο του 2021. Παράληλλα, από το 2017 το Κοινωνικό Πλυντήριο Skip προσφέρει δωρεάν απορρυπαντικά στα παιδικά χωρία SOS σε όλη την Ελλάδα αλλά και στα σωματεία «Ένα παιδί – Ένας κόσμος» και «Οι Φίλοι του Παιδιού», στο Χατζηκυριάκειο Ίδρυμα Παιδικής Προστασίας καθώς και στο Γηροκομείο Αθηνών, ενώ δώρισε στεγνωτήρια σε νέες δομές αστέγων του δήμου Αθηναίων. Τον Σεπτέμβριο του 2020 εγκαινιάστηκε και 2ο κατάστημα του κοινωνικού πλυντηρίου Skip στη Θεσσαλονίκη.

Διεθνής διαθεσιμότητα
---------------------

Τα προϊόντα Skip εκτός από την Ελλάδα κυκλοφορούν και στη Γαλλία, την Ισπανία, την Πορτογαλία, την Κύπρο, την Αργεντινή και τη Νότια Αφρική.Παρόμοια προϊόντα που μοιράζονται την ίδια φόρμουλα συστατικών με τα προϊόντα Skip διανέμονται από την Unilever και σε άλλες χώρες, με το ίδιο λογότυπο αλλά διαφορετικές εμπορικές ονομασίες όπως:

* Persil (Ηνωμένο Βασίλειο, Ιρλανδία,Νέα Ζηλανδία),
* Omo (Αυστρία,Ελβετία,Νορβηγία,Φινλάνδία,Τουρκία,Ολλανδία,Βέλγιο,Βουλγαρία,Ρουμανία, Αραβικές χώρες,Αυστραλία,Βραζιλία, Χιλή,Παραγουάη,Κίνα,Βιετνάμ)
* Surf (Πακιστάν, Ινδία, Μπανγκλαντές, Σρι Λάνκα)
* Breeze (Μαλαισία, Σιγκαπούρη, Ταϊλάνδη, Φιλιππίνες)
* Rinso (Ινδονησία)
* Via (Σουηδία)
* Nevex (Ουρουγουάη)
* Fab (Κολομβία)

Εξωτερικοί σύνδεσμοι
--------------------



(στα γαλλικά)

Παραπομπές
----------

1. ↑  «Top 100 brands 2019: Ποιες επωνυμίες συνθέτουν τη λίστα των κορυφαίων καταναλωτικών επιλογών – selfservice.gr | Σελφ σέρβις». *selfservice.gr*. Ανακτήθηκε στις 9 Μαρτίου 2021.
2. ↑  lessive, exposition jours de. «Histoires de lessives». *le blog joursdelessive* (στα Γαλλικά). Ανακτήθηκε στις 12 Μαρτίου 2021.
3. ↑  «Skip: Πολλές οι ανάγκες, ένα το brand! – selfservice.gr | Σελφ σέρβις». *selfservice.gr*. Ανακτήθηκε στις 12 Μαρτίου 2021.
4. ↑   *Νέο Skip για πλύσιμο σε χαμηλές θερμοκρασίες*, ανακτήθηκε στις 2021-03-13
5. ↑  «Νέα επαναστατική σειρά SKIP με Care Serum - Για ρούχα σαν καινούργια!». *Cool Home*. 30 Σεπτεμβρίου 2018. Ανακτήθηκε στις 10 Μαρτίου 2021.
6. ↑  «Νικητές 2021 - Προϊόν της Χρονιάς Ελλάδα - Ο θεσμός της καινοτομίας». *Προϊόν της Χρονιάς*. Ανακτήθηκε στις 10 Μαρτίου 2021.
7. ↑  «ΒΑΖΩ ΠΛΥΝΤΗΡΙΟ». *ΒΑΖΩ ΠΛΥΝΤΗΡΙΟ*. Ανακτήθηκε στις 12 Μαρτίου 2021.
8. ↑  «ΚΟΙΝΩΝΙΚΟ ΠΛΥΝΤΗΡΙΟ». *ΒΑΖΩ ΠΛΥΝΤΗΡΙΟ*. 15 Μαΐου 2019. Ανακτήθηκε στις 12 Μαρτίου 2021.